<classify> Azam iliyoenguliwa kileleni mwa msimamo wa ligi karibu wiki tatu sasa, ina nafasi hiyo kubwa kama itashinda leo, baada ya wanaoongoza ligi hiyo Yanga kutokuwa na mchezo wa ligi.Kama Azam itaibuka na ushindi itafikisha pointi 48 na kuwapiku Yanga wenye pointi 46 na zitakuwa zipo sawa idadi ya michezo kwa kushuka dimbani mara 19.Simba inayoshika nafasi ya tatu ikiwa na pointi 45 yenyewe imecheza mechi 20 na haina mchezo hadi Machi 6 mwaka huu itakapoivaa Mbeya City.Hata hivyo, mchezo wa leo hautakuwa rahisi kwa vile Prisons haita kubali kupoteza mchezo huo uwanja wake wa nyumbani.Prisons inashika nafasi ya tano katika msimamo wa ligi inayoshirikisha timu 16 ikiwa na pointi 31 baada ya kucheza mechi 19.Kama Prisons itashinda leo itafikisha pointi 34 na kuishusha Mtibwa Sugar inayoshika nafasi ya nne ikiwa na pointi 33. Mtibwa imecheza mechi 18.Akizungumza na gazeti hili, kocha wa Azam, Stewart Hall alisema kikosi chake kipo katika hali nzuri kuhakikisha wanashinda mchezo huo ingawa watamkosa kiungo wao Himid Mao mwenye kadi tatu za njano.Naye kocha wa Prisons, Salum Mayanga amesema kikosi chake kimejiandaa kuutumia vyema uwanja wao wa nyumbani ili kujiweka sawa katika msimamo wa ligi.  <topic>: MICHEZO 